**2017**

**CONSILIUL DE SUPRAVEGHERE**

**A ACTIVITĂŢII**

**DE AUDIT**

**csaa.mf.gov.md**



Raport anual de activitate

|  |  |
| --- | --- |
|  | *CUPRINS*⮊ *Introducere / 3*⮊ *Structura organizaţională a Consiliului /4*⮊ *Organizarea şi funcţionarea Consiliului /7*⮊  *Activitatea Consiliului 2017 /10* ⮊ Transparenţa /14 ⮊ Priorităţi în activitatea Consiliului pentru 2018 /15 |

|  |  |  |
| --- | --- | --- |
| INTRODUCERE |  | Consiliul de supraveghere a activităţii de audit (în continuare Consiliu), este o autoritate administrativă creată pe lîngă Ministerul Finanțelor care exercită supravegherea activității de audit, cu statut de persoană juridică, înregistrată pe data de 18.01.2008. Scopul Consiliului este să contribuie la creșterea încrederii publice privind integritatea informaţiilor financiare întocmite de către entitățile din Republica Moldova, promovînd un audit independent şi de înaltă calitate. Pentru aşi evidenția atribuțiile sale în consolidarea pieţei serviciilor de audit, asigurarea stabilităţii, transparenţei în activitatea de audit, promovarea unei politici unificate pe piaţa serviciilor de audit, Consiliul promovează respectarea legislaţiei din domeniul activității de audit, inclusiv reglementările europene, avînd ca temei următoarele principii:* independenţa faţă de profesia de audit;
* imparţialitatea în luarea deciziilor;
* obiectivitatea;
* transparenţa activităţii;
* confidențialitatea.

Auditorii şi societăţile de audit fac obiectul unui sistem de asigurare a calităţii organizat astfel, încît să fie independent de aceştia. Astfel, pentru a obţine servicii de audit de calitate, controalele regulate reprezintă un instrument esenţial. Consiliul reprezintă structura operaţională principală în cadrul extinderii sistemului de supraveghere a activităţii de audit la nivel de ţară, avînd drept scop îmbunătăţirea calităţii activităţii de audit. Pentru aşi contura rolul său în consolidarea pieţei serviciilor de audit, în asigurarea stabilităţii şi transparenţei în activitatea de audit, în promovarea unei politici unificate pe piaţa serviciilor de audit, Consiliul promovează respectarea legislaţiei în domeniu, inclusiv reglementările europene. |

***Structura organizaţională a Consiliului de supraveghere a activității de audit de pe lîngă Ministerul Finanțelor***

|  |
| --- |
| **Preşedintele Consiliului** |

|  |
| --- |
| **Membrii Consiliului:** |

|  |
| --- |
| **Doi reprezentanţi ai Ministerului Finanţelor** |

|  |
| --- |
| **Doi reprezentanţi ai Comisiei Naţionale a Pieţei Financiare** |

|  |
| --- |
| **Un reprezentant al Băncii Naţionale a Moldovei** |

|  |
| --- |
| **Doi reprezentanţi ai instituţiilor de învăţămînt superior cu profil economic specializaţi în contabilitate sau audit, avînd titlu ştiinţific în economie care se desemnează de Ministerul Educaţiei la solicitarea Ministerului Finanţelor.** |

**Conducerea Consiliului**

**Consiliul este condus de preşedinte, ales de membrii Consiliului prin vot secret din rîndul reprezentanţilor Ministerului Finanţelor, ai Băncii Naţionale a Moldovei, ai Comisiei Naţionale a Pieţei Financiare, care sunt membri ai Consiliului.**

**Una şi aceiaşi persoană poate fi aleasă în funcţia de preşedinte al Consiliului pentru cel mult două termene consecutive.**

**Preşedintele Consiliului conduce activitatea şi prezidează şedinţele acestuia.**

**În absenţa preşedintelui Consiliului, funcţiile lui sunt exercitate de vicepreşedinte, ales la propunerea preşedintelui, din rîndul membrilor Consiliului prin vot deschis.**

Componenţa nominală a Consiliului se aprobă de Guvern pe un termen de 3 ani. Pe parcursul anului 2017 au fost operate modificări la componenţa nominală a Consiliului, fiind următoarea:

***Ministerul Finanţelor:***

* **Veronica VRAGALEVA**, viceministru al finanţelor, substituită de **Iuri CICIBABA,** viceministru al finanţelor în baza HG nr.63 din 08.02.2017 cu privire la modificarea anexei nr.2 la HG nr.1450 din 24.12.2007;
* **Lidia FOALEA**, şef al Direcţiei reglementarea contabilităţii şi auditului în sectorul corporativ substituită de **Silvia CEMERTAN**, consultant principal al Direcţiei reglementarea contabilităţii şi auditului în sectorul corporativ în baza HG nr.995 din 21.11.2017 cu privire la modificarea anexelor nr.2, nr.3 şi nr.4 la HG nr.1450 din 24.12.2007.

 ***Comisia Naţională a Pieţei Financiare:***

* **Svetlana LUPAŞCU**, director adjunct, Direcţia generală supraveghere asigurări;
* **Rodica BURLEA**, inspector al Direcţiei generale supraveghere valori mobiliare.

***Banca Naţională a Moldovei:***

* **Stela CIBOTARI**, şef al Direcţiei reglementare şi autorizare bancară, Departamentul reglementare şi supraveghere bancară.

***Reprezentanţi ai instituţiilor de învăţământ superior:***

* **Tatiana ŞEVCIUC**, doctor în economie, conferenţiar universitar, Catedra evidenţa contabilă, Universitatea Agrară de Stat din Moldova;
* **Anatol IACHIMOVSCHI**, doctor în economie, conferenţiar universitar, Catedra contabilitate şi audit, Academia de Studii Economice din Moldova.

***Organizarea şi funcţionarea Consiliului***

**Cadrul legal şi normativ de care se călăuzește Consiliul în activitate**

Legea privind activitatea de audit nr. 61-XVI din 16.03.2007

[Hotărîrea Guvernului cu privire la unele măsuri de executare a Legii nr.61-XVI din 16 martie 2007 privind activitatea de audit nr.1450  din  24.12.2007](http://lex.justice.md/md/326428)

Hotărîrea Guvernului nr.180 din 23.03.2012 privind aplicarea Standardelor de audit şi Codului etic pe teritoriul Republicii Moldova;

# Standardele Internaționale de Audit și Codul etic emise de IFAC în anul 2015, recepționate de Ministerul Finanțelor din 19.10.2017

[Ordinul Ministerului Finanțelor cu privire la aprobarea Regulamentului  privind controlul extern al calităţii lucrărilor de audit nr. 43  din  24.03.2014](http://lex.justice.md/index.php?action=view&view=doc&lang=1&id=352596)

[Ordinul Ministerului Finanțelor cu privire la aprobarea unor acte normative în domeniul activităţii de audit nr. 61  din  04.06.2012](http://lex.justice.md/md/343581/)

[Ordinul Ministerului Finanțelor cu privire la aprobarea Indicaţiilor metodice privind modul de asigurare a riscului de audit nr. 149  din  22.11.2010](http://lex.justice.md/index.php?action=view&view=doc&lang=1&id=347728)

[Ordinul Ministerului Finanțelor cu privire la aprobarea Normelor de pregătire profesională a stagiarilor în activitatea de audit nr. 150  din  22.11.2010](http://lex.justice.md/index.php?action=view&view=doc&lang=1&id=336796)

[Ordinul Ministerului Finanțelor cu privire la aprobarea Indicaţiilor metodice privind aplicarea de către societăţile de audit, auditorii întreprinzători individuali a măsurilor de prevenire şi combatere a spălării banilor şi finanţării terorismului nr. 63  din  10.08.2009](http://lex.justice.md/viewdoc.php?action=view&view=doc&id=332450&lang=1)

Atribuţiile Consiliului sunt exercitate prin intermediul Serviciului de control şi verificare (în continuare Serviciu).

Misiunea Serviciului constă în implementarea procedurilor de supraveghere a activităţii de audit. În acest scop, Serviciul efectuează controlul asupra modului în care auditorii, societăţile de audit şi auditorii întreprinzători individuali respectă prevederile legislaţiei în vigoare în domeniul activităţii de audit, ale standardelor de audit, ale Codului etic şi ale altor acte normative ce reglementează activitatea de audit, procedurile de control al calităţii lucrărilor de audit.

**Funcţiile de bază ale Serviciului**

🢧 supraveghează şi monitorizează modul în care auditorii, societăţile de audit şi auditorii întreprinzători individuali respectă prevederile actelor legislative şi normative ce reglementează activitatea de audit, ale Codului etic, ale Standardelor de audit, ale procedurilor de control intern al calităţii lucrărilor de audit;

🢧 colectează şi verifică situaţiile financiare, informaţiile privind respectarea procedurilor de control al calităţii lucrărilor de audit, precum şi rapoartele privind transparenţa societăţilor de audit, auditorilor întreprinzători individuali în cazul efectuării auditului la entităţile de interes public;

🢧 generalizează şi analizează informaţia din situaţiile financiare, informaţiile privind respectarea procedurilor de control al calităţii lucrărilor de audit şi din rapoartele privind transparenţa societăţilor de audit, auditorilor întreprinzători individuali;

🢧 acordă consultaţii auditorilor, societăţilor de audit şi auditorilor întreprinzători individuali în vederea aplicării actelor legislative şi altor acte normative din domeniu;

🢧 ţine evidenţa, formează şi păstrează dosarele proceselor-verbale ale şedinţelor Consiliului, rapoartele, informaţiile, alte materiale ce ţin de activitatea Consiliului;

🢧 întocmeşte şi prezintă spre examinare şi aprobare Consiliului, cu publicarea ulterioară pe pagina *web*:

* Raportul anual de activitate;
* Informația privind piața serviciilor de audit;
* Lista societăților de audit, auditorii întreprinzători individuali cu drept de îndrumător;
* Lista societăților de audit care au efectuat misiuni de audit la entitățile de interes public precum și Rapoartele de Transparență.

***Activitatea Consiliului în anul 2017***

În vederea alinierii la standardele de audit şi asigurării calității activității de audit, Consiliul îşi planifică şi îşi desfăşoară activitatea în mod independent, axându-se pe prevederile legale şi Standardele Internaționale de audit.

**În exercitarea atribuţiilor sale Consiliul a interacţionat:**

**⮱ cu organele de stat:**

 Ministerul Finanţelor

 Agenția Servicii Publice

 Comisia Naţională a Pieţei Financiare

 Banca Națională a Moldovei

 Serviciul Fiscal de Stat.

**⮱ cu asociaţii ale auditorilor şi societăţilor de audit din Republica Moldova:**

 Asociaţia contabililor şi auditorilor profesionişti din Republica Moldova (ACAP);

 Asociaţia auditorilor şi societăţilor de audit din Republica Moldova (AFAM);

**⮱ cu auditori şi societăţi de audit;**

**⮱ cu entități și persoane fizice.**

***Pe parcursul anului activitatea Consiliului s-a manifestat prin:***

⮊ elaborarea şi prezentarea spre aprobare Ministrului Finanţelor a planului anual de activitate şi a devizului de cheltuieli;

⮊ avizarea proiectelor actelor normative aferente activităţii de audit, elaborate

de Ministerul Finanţelor;

⮊ monitorizarea procesului de certificare a auditorilor;

⮊ examinarea solicitărilor referitoare la calitatea efectuării lucrărilor de audit;

⮊ adoptarea deciziilor privind retragerea certificatelor de calificare ale auditorilor, privind suspendarea activităţii auditorului.

Pe parcursul anului de referință, activitatea Consiliului a fost concentrată, în special la efectuarea controalelor, examinarea reclamaţiilor, examinarea proiectelor de acte normative din domeniul auditului, pregătirea răspunsurilor la scrisorile parvenite de la entități.

În vederea atingerii obiectivelor stabilite în Planul anual de activitate pentru anul 2017, în perioada de referinţă au fost realizate următoarele activităţi:

**⮱** Au fost convocate 4 şedinţe ale Consiliului, după cum urmează:

* 27 februarie 2017
* 11 iulie 2017
* 03 octombrie 2017
* 26 decembrie 2017.

**⮱** Au fost emise decizii referitor la următoarele aspecte:

* Decizie privind sancţionarea sub formă de avertisment a 4 societăţi de audit *pentru nerespectarea termenilor de prezentare a situaţiilor financiare, informaţiei privind respectarea procedurilor de control al calităţii de audit şi a raportului privind transparenţa societăţii de audit în cazul efectuării auditului la entităţile de interes public*;
* Decizie cu privire la prezentarea Ministerului Finanţelor a propunerii de retragere a certificatelor de calificare la 7 auditori, în urma *nerespectării prevederilor cadrului legislativ referitor la instruirea profesională continuă*;
* Decizii privind suspendarea activităţii la 11 auditori conform cererilor depuse, pentru o perioada de 3 ani;
* Decizie cu privire la sancţionarea sub formă de avertisment, a societăţi de audit și a auditorului, ca urmare a faptului că serviciile prestate de acesta nu au fost conforme standardelor de audit şi legislației în vigoare.

 **⮱** În vederea atingerii obiectivului unei supravegheri eficace s-a realizat controlul, dintre care, în funcţie de procentajul stabilit conform Regulamentului privind controlul extern al calităţii lucrărilor de audit, 3 societăţi de audit s-au încadrat în categoria C, o societate de audit în categoria D și o societate de audit în categoria B.

**⮱** Au fost examinate cazuri, privind efectuarea controlului şi formulate constatările referitor la reclamaţii privind calitatea lucrărilor de audit prestate, sub aspectul respectării cerinţelor standardelor şi legislaţiei în domeniul auditului şi cerinţelor codului etic al profesioniştilor contabili, la 3 societăţi de audit.

**⮱** Au fost întocmite scrisori în adresa auditorilor, societăţilor de audit, persoanelor fizice şi juridice, avînd ca obiect solicitări, informări, răspunsuri la solicitările de examinare a diverselor aspecte ce ţin de audit, etc.

 **⮱** S-au comunicat informaţii ca răspuns la solicitările în ce priveşte activitatea de audit primite de la direcţiile Ministerului Finanţelor.

**⮱** Membrii Consiliului şi specialiştii Serviciului au participat la Atelierele de lucru organizate de Banca Mondială în cadrul programului STAREP privind supravegherea de audit şi asigurarea calităţii în domeniu, la seminare organizate de Serviciul Prevenirea şi Combaterea Spălării Banilor.

**⮱** În 2017 membrii Consiliului şi specialiştii Serviciului au participat în calitate de observatori la 5 examene de calificare al auditorilor.

|  |
| --- |
| ***Evoluţia numărului auditorilor cu activitate suspendată*** |

**În anul 2016 - 13 auditori În anul 2017 - 11 auditori**

|  |
| --- |
| ***Societăţi de audit sancţionate pentru neprezentarea în termen, conform prevederilor art.10 alin.(5) al Legii privind activitatea de audit nr.61-XVI din 16.03.2007, a informaţiei privind respectarea procedurilor de control al calităţii lucrărilor de audit*** |

**În anul 2016 - 3 societăți În anul 2017 - 4 societăți**

 **de audit de audit**

|  |
| --- |
| ***Numărul auditorilor care nu au respectat prevederile cadrului legislativ referitor la instruirea profesională continuă*** |

**În anul 2016 - 4 auditori În anul 2017 - 7 auditori**

***Transparenţa***

Prin întreaga sa activitate Consiliul urmăreşte să satisfacă cerinţele majore de transparenţă, avînd obligaţia de a se apropia atât de cei ce profesează auditul, cât şi de publicul interesat, prin menţinerea unui contact permanent.

 Transparența în activitatea Consiliului este importantă pentru:

⮊ asigurarea unui acces mai larg al publicului interesat la informaţiile Consiliului;

⮊ accelerarea mobilității profesionale între Consiliu şi publicul interesat de informaţiile acestuia;

⮊ atribuirea calității de încredere pieţei serviciilor de audit;

 ⮊ oferirea schimbului de bune practici.

***Priorități în activitatea Consiliului pentru anul 2018***

 În vederea realizării misiunii sale, în anul 2018 Consiliul îşi va organiza activitatea astfel, încât să fie atinse obiectivele fixate în Planul anual de activitate pentru perioada de referință.

⮊ Asigurarea calităţii serviciilor de audit prin supravegherea eficientă a activităţii de audit, inclusiv:

* Instituirea şi menţinerea unui sistem eficient și efectiv de supraveghere a auditorilor, societăţilor de audit, auditorilor întreprinzători individuali în vederea respectării legislaţiei în vigoare în domeniul activităţii de audit.
* Asigurarea procesului de prezentare de către societăţile de audit, auditorii întreprinzători individuali a situaţiilor financiare, informaţiei privind respectarea procedurilor de control al calităţii lucrărilor de audit, rapoartelor privind transparenţa (în cazul efectuării auditului la entităţi de interes public);
* Monitorizarea procesului de certificare şi instruire profesională continuă a auditorilor şi stagiarilor;

⮊ Examinarea proiectelor de acte normative aferente activităţii de audit şi prezentarea propunerilor de rigoare în scopul perfecţionării legislaţiei în domeniul activităţii de audit;

⮊ Asigurarea transparenţei activității Consiliului.